นายกรัฐมนตรี อวยพรวันตรุษจีน ขอให้มีความสุขเจริญมั่งคั่ง ซินเจียยู่อี่ ซินนี้ฮวดไช้ ขณะที่ทำเนียบประดับโคมแดงเต็งลั้งต้อนรับเทศกาลตรุษจีน
พลเอก ประยุทธ์ จันทร์โอชา นายกรัฐมนตรีและรมว.กลาโหม โพสต์ข้อความผ่านเฟซบุ๊กส่วนตัว อวยพรเนื่องในเทศกาลวันตรุษจีน โดยระบุว่า วันตรุษจีนปี 2563 ตนเองขอให้คนไทยเชื้อสายจีนทุกคนเฉลิมฉลองด้วยความสุข มีความเจริญ มั่งคั่ง สุขภาพแข็งแรง เฮงๆ และสุขสมปรารถนาทุกประการ พร้อมอวยพรเพิ่มเติมเป็นภาษาจีนว่า "ซินเจียยู่อี่ ซินนี้ฮวดไช้ ปีหนูทอง"        ขณะเดียวกันเจ้าหน้าที่ทำเนียบรัฐบาล ได้นำโคมแดงเต็งลั้งมาประดับตรงบริเวณประตูทางเข้าทำเนียบรัฐบาล เพื่อเป็นสัญญลักษณ์เข้าสู่เทศกาลตรุษจีนปลายสัปดาห์นี้